Diari Oficial de la Generalitat Valenciana


Sumari del DOGV 8570, del 14-06-2019 (2019/4902)

Informació pública de la declaració de caducitat i de la resolució de l'adjudicació del Programa d'actuació integrada per al desenvolupament de la unitat d'execució única PRI al costat del nucli de Bigastro.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8570

Data del DOGV
:   14-06-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/4902


Data del document
:   09-05-2019

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Informació pública de la declaració de caducitat i de la resolució de l'adjudicació del Programa d'actuació integrada per al desenvolupament de la unitat d'execució única PRI al costat del nucli de Bigastro. [2019/4902]  
El Ple de l'Ajuntament, en sessió celebrada el dia 28 de febrer de 2019, va adoptar, entre altres, el següent acord:  
  
Primer  
Desestimar les al·legacions formulades per Trinitario Casanova Abadía, en representació de la mercantil Triton XXI, SL, amb CIF B5334804, amb data 13 d'agost 2018, i amb RE 7956-S-QV-51467, per les raons exposades en el fonament de dret tercer d'aquest acord i, en conseqüència, declarar la caducitat i resoldre l'adjudicació del Programa d'actuació integrada per al desenvolupament de la unitat d'execució única PRI al costat del nucli de Bigastro a la mercantil Triton XXI, SL, agent urbanitzador d'aquest, pels motius exposats en els fonaments jurídics del present acord i, en concret, per incompliment de les seues obligacions contractuals essencials, urbanitzar completament l'àrea reparcel·lable, tot això de conformitat amb el que s'estableix en les clàusules III i V del conveni urbanístic subscrit entre l'agent urbanitzador i l'Ajuntament d'Orihuela.  
  
Segon  
Confiscar la garantia definitiva prestada per Triton XXI, SL, en relació al citat programa de conformitat amb la clàusula V del conveni urbanístic, sent procedent la seua execució en el moment que siga ferm el present acord, per incomplir l'empresa adjudicatària les obligacions essencials establides en aquest.  
La citada garantia s'identifica mitjançant còpia de l'aval número 172146 del Registre especial d'avals de Banco Pastor i carta de pagament expedida per la Tresoreria municipal número 2004-956 € 0 de data 29 d'abril de 2004, que hi ha en l'expedient.  
Una vegada siga ferm el present acord i s'haja materialitzat l'ingrés, s'aplicarà al pressupost.  
  
Tercera  
Procedir a la liquidació del contracte corresponent al Programa d'actuació integrada per al desenvolupament de la unitat d'execució única PRI al costat del nucli de Bigastro adjudicat a la mercantil Triton XXI, SL, i queda extingit qualsevol dret o obligació que puga derivar-se d'aquest, sense perjudici de les accions que es reserva l'Ajuntament contra l'urbanitzador si finalment s'acredita algun perjudici que implique quantia superior a la de la garantia confiscada.  
  
Quart  
Autoritzar la cancel·lació dels avals presentats pels propietaris inclosos en l'àmbit de la unitat d'execució única PRI al costat del nucli de Bigastro que van optar pel pagament en metàl·lic de l'import de les càrregues d'urbanització, i ordenar a la mercantil Triton XXI, SL la devolució dels originals d'aquests.  
  
Cinqué  
Publicar el present acord en el Diari Oficial de la Generalitat Valenciana, amb la inscripció prèvia en el Registre de programes d'actuació.  
  
  
Sisé  
Notificar el present acord a Triton XXI, SL, a l'entitat avalista Banco Pastor, als propietaris afectats i als interessats en l'expedient, així com comunicar a l'Assessoria jurídica, departaments d'infraestructures, patrimoni, intervenció i tresoreria i altres les competències dels quals puguen resultar afectades.  
  
Contra el present acord, que posa fi a la via administrativa, podrà interposar, alternativament, recurs de reposició potestatiu, en el termini d'un mes a comptar des de l'endemà de la recepció de la present notificació, davant el mateix òrgan que ha dictat el present acte, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant el Jutjat Contenciós Administratiu d'Elx o el de la circumscripció del seu domicili, si aquest radica fora de la província d'Alacant, a la seua elecció, en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici d'exercitar qualsevol altre recurs que puga estimar més convenient al seu dret.  
  
  
Orihuela, 9 de maig de 2019.- L'alcalde president: Emilio Bascuñana Galiano.